**LIGJ**

**Nr.9290, date 7.10.2004**

**PER PRODUKTET E NDERTIMIT**

***I ndryshuar me:***

* ***Ligjin nr. 9825, datë 01.11.2007***
* ***Lgjin nr.10 327, datë 30.9.2010***
* ***Ligjin nr.19/2013, datë14.02.2013***

Ne mbështetje te neneve 78 dhe 83 pika 1 te Kushtetutës, me propozimin e Këshillit te Ministrave,

KUVENDI

I REPUBLIKES SE SHQIPERISE

**VENDOSI:**

KREU I

DISPOZITA TE PERGJITHSHME

**Neni 1**

**Objekti**

Ky ligj përcakton kushtet e përdorimit te produkteve te ndërtimit, pranimin e miratimeve teknike për këto produkte, vlerësimin dhe vërtetimin e konformitetit me kërkesat themelore, si dhe rregullon hedhjen ne treg te produkteve te ndërtimit, kryerjen e mbikëqyrjes se tregut dhe zbatimin e procedurave te veçanta për njohjen e tyre.

**Neni 2**

**Fusha e zbatimit**

Ky ligj zbatohet për ato produkte ndërtimi qe plotësojnë kërkesat themelore, te përcaktuara ne nenin 4 te këtij ligji, dhe nuk zbatohet për produktet qe nuk plotësojnë specifikimet teknike qe u referohen neneve 5, 6 e 7 te këtij ligji.

KREU II

PERKUFIZIMET DHE KERKESAT THEMELORE TE PRODUKTIT TE NDERTIMIT

**Neni 3**

**Përkufizime**

Ne kuptim te këtij ligji, termat e mëposhtëm nënkuptojnë:

**1.** **"Produkt ndërtimi"** është çdo produkt, i prodhuar për t'u përdorur, ne mënyrë te përhershme, ne punimet e ndërtimit.

**2.** **"Punime ndërtimi"** janë punimet e ndërtimit ne ndërtesa, ne objekte publike, ne vepra

industriale, te infrastrukturës dhe ne objekte te tjera.

**3.** **"Hedhja ne treg"** është një produkt ndërtimi i përshtatshëm për përdorim ne Republikën e Shqipërisë.

**4.** **"Specifikime teknike"** janë standardet, miratimet teknike dhe rregullat teknike shqiptare, sipas neneve 5, 6 e 7 te këtij ligji.

**5.** **"Standard shqiptar"** është standardi i miratuar nga organizmi shqiptar i standardizimit.

**6.** **"Standard i harmonizuar"** është standardi i miratuar nga Organizata Evropiane e Standardizimit dhe i botuar ne "Gazetën zyrtare" te Komunitetit Evropian.

**7.** **"Miratim teknik shqiptar"** është miratimi teknik i një produkti ndërtimi, i dhënë nga organi miratues përkatës shqiptar.

**8.** **"Organ miratues"** është organi përgjegjës qe jep miratimet teknike shqiptare.

**9.** **"Ministër"** është ministri qe mbulon fushën e ndërtimit dhe te prodhimit te materialeve te ndërtimit.

**10.** **"Produkt i vogël ndërtimi"** është një produkt ndërtimi, i cili luan një rol te vogël ne

raport me shëndetin dhe sigurinë.

**11.** **"Rregull teknologjik i pranuar"** është dispozita teknike, e cila, sipas eksperteve, reflekton gjendjen e teknologjisë.

**12.** **"Organ certifikimi"** është organi qe vërteton konformitetin e produkteve te ndërtimit ose te një sistemi, për mbikëqyrjen dhe kontrollin e prodhimit.

**13.** **"Organ inspektimi"** është organi qe vlerëson dhe rekomandon metodat e kontrollit te cilësisë e te seleksionimit te produkteve te ndërtimit, te prodhuara dhe te përdorura nga prodhuesi.

**14.** **"Laborator testimi"** është organi qe mat, ekzaminon, teston, kalibron ose përcakton

karakteristikat apo cilësinë e materialeve a te produkteve te ndërtimit.

**15.** **"Vlerësim konformiteti"** është çdo veprimtari, e drejtpërdrejtë ose e tërthortë, qe përcakton nëse është plotësuar tërësia e kërkesave teknike te dokumentacionit përkatës.

**16.** **"Vërtetim konformiteti"** është pranimi paraprak i përputhshmërisë se produktit me kërkesat teknike.

**17. "Inspektim"** është çdo lloj forme kontrolli për verifikimin e respektimit të kërkesave ligjore, i kryer në zbatim të këtij ligji dhe në përputhje me ligjin nr. 10 433, datë 16.6.2011 "Për inspektimin në Republikën e Shqipërisë

**Neni 4**

**Kërkesat themelore**

Kërkesat themelore te punimeve te ndërtimit, te cilat përcaktohen ne rregulloret përkatëse e qe duhet te plotësohen nga produktet, duke ruajtur karakteristikat kryesore, janë:

**a)** rezistenca dhe qëndrueshmëria. mekanike;

**b)** siguria ne rast zjarri;

**c)** higjiena, shëndeti dhe mjedisi;

**ç)** siguria ne përdorim;

**d)** mbrojtja nga zhurmat;

**dh)** kursimi i energjisë dhe ruajtja e ngrohtësisë.

KREU III

HEDHJA NE TREG E PRODUKTIT TE NDERTIMIT

**Neni 5**

**Hedhja ne treg**

Produkti i ndërtimit hidhet ne treg kur është i përshtatshëm për përdorimin e synuar dhe përmbush kërkesat themelore, te përcaktuara ne nenin 4 te këtij ligji.

**Neni 6**

**Standardet e adaptuara**

Produkti është i përshtatshëm kur plotëson karakteristikat kryesore për përdorimin e synuar dhe hidhet ne treg kur është ne përputhje me standardet shqiptare te harmonizuara, te adoptuara nga standardet përkatëse evropiane.

**Neni 7**

**Standardet shqiptare**

Kur nuk ekzistojnë standardet shqiptare, te përcaktuara ne nenin 6 te këtij ligji, produkti i ndërtimit hidhet ne treg nëse është ne konformitet me:

a) standardet shqiptare;

b) rregullat teknike shqiptare;

c) miratimet teknike shqiptare, ne përputhje me nenet 11, 12 dhe 13 te këtij ligji.

**Neni 8**

**Vlerësimi i konformitetit**

Kur produkti i ndërtimit nuk i plotëson, tërësisht ose pjesërisht, kërkesat e nenit 6 apo te nenit 7, hidhet ne treg vetëm nëse prodhuesi zbaton procedurat e vlerësimit te konformitetit, te përcaktuara ne piken 1 te nenit 17 te këtij ligji. Ne këtë rast, deklarimi i konformitetit bazohet ne testin fillestar te produktit, te kryer nga një laborator i miratuar testimi.

**Neni 9**

**Hedhja ne treg e produktit te vogël**

**1.** Një produkt i vogël ndërtimi hidhet ne treg pas deklarimit me shkrim te prodhuesit se ka zbatuar rregullin teknologjik te pranuar.

**2.** Deklarimi i prodhuesit është i vlefshëm kur produkti plotëson kriteret e përcaktuara nga standardet shqiptare për konformitetin.

**Neni 10**

**Kërkesa e konformitetit**

Ministri kërkon vlerësimin e konformitetit te produktit te ndërtimit për vendosjen e markës se konformitetit, me ane te se cilës prodhuesi ose përfaqësuesi i tij konfirmon, para se produkti te hidhet ne treg, se ky produkt është prodhuar ne përputhje me standardet.

KREUIV

MIRATIMI TEKNIK DHE ORGANI MIRATUES

**Neni 11**

**Miratimi teknik**

**1.** Miratimi teknik shqiptar i produktit te ndërtimit jepet nga organi miratues, i cili vërteton se ky produkt është i përshtatshëm për përdorimin e synuar. Miratimi teknik jepet për një periudhe 5-vjeçare, me te drejte rizgjatjeje edhe për 5 vjet te tjera.

**2.** Miratimi teknik shqiptar për një produkt ndërtimi mbështetet ne ekzaminimet, provat

dhe vlerësimet, sipas kërkesave themelore për punimet e ndërtimit.

**3.** Miratimi teknik shqiptar i jepet një produkti ndërtimi te veçante vetëm nga një organ

miratues, i autorizuar nga ministri.

**Neni 12**

**Kritere për miratimin teknik**

**1.** Organi miratues jep miratimin teknik shqiptar vetëm për një produkt ndërtimi, kur:

a) nuk ka as standard shqiptar dhe as rregull teknik shqiptar, sipas nenit 7 te këtij ligji;

b) ndryshon dukshëm nga një standard shqiptar ose rregull teknik shqiptar.

**2.** Për rishikimin e një miratimi teknik shqiptar zbatohen te njëjtat rregulla si për dhënien e tij. Kërkesa për miratim mund te paraqitet po tek ai organ miratues, qe ka dhënë miratimin e pare.

**3.** Miratimi teknik shqiptar i dhënë anulohet nëse organi miratues vihet ne dijeni nga organet e kontrollit se produkti i ndërtimit nuk është me i përshtatshëm për përdorimin e synuar dhe se nuk plotëson standardet shqiptare te përcaktuara ne nenin 7 te këtij ligji.

**Neni 13**

**Kërkesa për miratimin teknik**

**1.** Kërkesa për miratimin teknik shqiptar te produktit te ndërtimit mund te behet nga prodhuesi ose përfaqësuesi i tij, por pasi te këtë deklaruar se nuk ka bere një kërkese te njëjtë ne organe te tjera miratuese.

**2.** Kërkesa e prodhuesit përmban përshkrimin e produktit te ndërtimit, specifikimet, projektet dhe rezultatet e provave, qe përcaktojnë produktin dhe përdorimin e tij te synuar, si dhe vendet ku ai do te shpërndahet.

**3.** Prodhuesi, para se te beje kërkesën për miratim, ka te drejte te kërkojë nga organi

miratues te dhëna për:

a) procedurën e dhënies se miratimit teknik shqiptar;

b) përfundimin e afatit për realizimin e procedurës;

c) koston dhe mënyrën e pagesës.

**4.** Ministri përcakton kriteret për procedural e dhënies, te zgjatjes, te rishikimit dhe te anulimit te miratimit teknik shqiptar.

**5.** Organi miratues, kur e shet te nevojshme, i kërkon prodhuesit ose përfaqësuesit te tij dokumente shtese, rezultate te reja provash, llogaritje ose te dhëna te tjera, për te bere te mundur vlerësimin e produktit. Organi miratues garanton ruajtjen e sekretit për te gjitha te dhënat e marra gjate procedurës.

KREU V

VLERESIMI E VERTETIMI I KONFORMITETIT ME KERKESAT E SPECIFIKIMEVE TEKNIKE

**Neni 14**

**Vërtetimi i konformitetit**

**1.** Prodhuesi është përgjegjës për vërtetimin e konformitetit te një produkti ndërtimi me kërkesat teknike. Para vërtetimit te konformitetit, përdorimi i tij do te përcaktohet nga provat, kontrolli ose metoda te tjera te vlerësimit te konformitetit. Procedurat e vlerësimit dhe të vërtetimit të konformitetit, në përputhje me specifikimet teknike, kryhen sipas nenit 12 të ligjit nr. 9779, datë 16.07.2007 "Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore.

**2.** Organet e caktuara për vërtetimin e konformitetit caktohen sipas nenit 14 të ligjit nr. 9779, datë 16.07.2007 "Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore

**Neni 15**

**Metodat e kontrollit te konformitetit**

**1.** Për vërtetimin e konformitetit te produkteve te ndërtimit, ne përputhje me specifikimet teknike, përdoren metodat e mëposhtme:

a) kontrolli fillestar i fabrikës dhe kontrolli fillestar i prodhimit ne fabrike nga një ekip i

miratuar;

b) vënia ne prove kontrolli e mostrave te marra ne fabrike, ne përputhje me një prove te

paracaktuar nga prodhuesi ose ekipi i miratuar;

c) vënia ne prove e mostrave te marra nga një sasi e përgatitur për lëvrim, ne tregun e hapur ose ne një objekt, nga prodhuesi ose ekipi i miratuar;

ç) mbikëqyrja, gjykimi dhe vlerësimi i vazhdueshëm i kontrollit te prodhimit ne fabrike

nga një ekip i miratuar.

**2.** Kontrolli i prodhimit ne fabrike, sipas pikës 1 te këtij neni, duhet te jete një kontroll i përhershëm, i brendshëm i prodhimit nga prodhuesi. Te gjitha elementet, kërkesat dhe mënyrat e përdorura nga prodhuesi për kontrollin e prodhimit ne fabrike, dokumentohen, ne mënyrë sistematike, ne formën e politikave dhe te procedurave te shkruara.

**3.** Metodat e përdorura për vërtetimin e konformitetit te produkteve te ndërtimit, sipas pikës 1 te këtij neni, varen nga kërkesat teknike për produktin ose për familje te veçanta te produkteve te ndërtimit.

**Neni 16**

**Kriteret e vërtetimit te konformitetit**

**1.** Vërtetimi i konformitetit te produktit te ndërtimit nënkupton qe:

a) prodhuesi i një produkti ndërtimi ka një sistem kontrolli te prodhimit ne fabrike, prej te cilit sigurohet se prodhimi është ne konformitet me specifikimet teknike;

b) përveç sistemit te kontrollit ne fabrike, për një produkt te veçante ndërtimi, te përcaktuar ne specifikimet përkatëse teknike, është miratuar një organ certifikimi për vlerësimin dhe mbikëqyrjen e kontrollit te prodhimit ose te vete produktit.

**2.** Përcaktimi i procedurave, sipas pikës 1 te këtij neni, varet nga:

a) lloji i produktit te ndërtimit;

b) rëndësia e produktit, ne raport me kërkesat themelore për punimet e ndërtimit;

c) rezultatet e ndryshme te karakteristikave te produktit për qëndrueshmërinë e tij;

ç) ndjeshmëria ndaj defekteve gjate prodhimit.

**Neni 17**

**Procedurat e vlerësimit te konformitetit**

**1.** Procedurat e vlerësimit te konformitetit te produktit mbështeten:

a) ne deklaratën e konformitetit, te bere nga prodhuesi ose përfaqësuesi i tij;

b) ne certifikatën e konformitetit për sistemin e kontrollit dhe te mbikëqyrjes se prodhimit ose për produktin, te lëshuar nga një organ certifikimi.

**2.** Nëse një organ certifikimi lëshon certifikatën e konformitetit për sistemin e kontrollit dhe te mbikëqyrjes se prodhimit, prodhuesi ose përfaqësuesi i tij bën një deklarate konformiteti për produktin e ndërtimit, ne mbështetje te kësaj certifikate.

**3.** Për një prodhim te veçante (ose jashtë serie), deklarata e konformitetit bazohet ne vënien ne prove te mostrës se produktit te ndërtimit dhe ne kontrollin e këtij produkti ne fabrike.

**Neni 18**

**Marka e konformitetit**

**1.** Pasi është shpallur dokumenti i konformitetit, prodhuesi ose përfaqësuesi i tij vendos markën e konformitetit te produkti i ndërtimit.

**2.** Nuk mund te vendoset një marke konformiteti ose shenje tjetër, e ngjashme me te, qe mund te krijoje pështjellim ne treg ose mashtrim te konsumatorit, te një produkt ndërtimi, qe nuk është i përshtatshëm për përdorimin e synuar ose për te cilin marka e konformitetit nuk është miratuar.

**Neni 19**

**Përgjegjësitë e organit te certifikimit**

**1.** Prodhuesi i materialeve te ndërtimit mund te angazhoje një organ certifikimi ne procedurat e vlerësimit te konformitetit vetëm nëse ky organ ka autorizim, qe vërteton aftësinë dhe përgjegjësinë e nevojshme për kryerjen e certifikimit te konformitetit, me rregullat dhe procedurat e caktuara. Produktet, te cilat janë brenda përgjegjësisë se organit te certifikimit, cilësohen ne autorizim.

**2.** Detyrat e përcaktuara ne piken 1 te këtij neni kryhen nga organi i certifikimit, i cili mund t'ia caktoje një ose me shume nga këto detyra edhe organeve te inspektimit ose laboratorëve te testimit.

KREU VI

MBIKEQYRJA E TREGUT

**Neni 20**

**Organi i inspektimit te produktit**

**1.** Organi i inspektimit për përmbushjen e kërkesave te këtij ligji dhe te akteve te data ne zbatim te tij, për produktet e ndërtimit qe hidhen ne treg, është Inspektorati Ndërtimor e Urbanistik Kombëtar.

**2.** Inspektorati Ndërtimor e Urbanistik Kombëtar, përveç zbatimit te masave qe rrjedhin prej akteve te veçanta, ushtron edhe këto përgjegjësi:

a) kërkon nga furnizuesi te paraqesë te gjitha te dhënat e nevojshme dhe dokumentet e

data për konformitetin, për produktet e ndërtimit;

b) kryen ekzaminimet e nevojshme dhe provat për produktet e ndërtimit, ne përputhje me konformitetin, sipas specifikimeve teknike;

c) merr mostra te produkteve te ndërtimit për testim;

ç) urdhëron tërheqjen e dokumenteve te konformitetit ne rastin e moskonformitetit te

produkteve te ndërtimit;

d) ndalon hedhjen ne treg te produkteve te ndërtimit ne rast moskonformiteti;

dh) ndalon përkohësisht, deri ne kryerjen e ekzaminimeve ose te provave, çdo furnizim, oferte ose ekspozim te produkteve te ndërtimit, kur dyshohet se këto produkte nuk janë ne përputhje me rregullat;

e) urdhëron zhdukjen e produkteve te ndërtimit ne rast moskonformiteti kur ky është

thelbësor për mbrojtjen e shëndetit dhe te jetës se njerëzve.

**3.** Masat e parashikuara në shkronjat "ç", "d", "dh" dhe "e" të këtij neni janë masa urgjente dhe mund të vendosen krahas masave urgjente që parashikon ligji për inspektimin.

**Neni 21**

**Përballimi i kostove te procedurave te inspektimit**

**1.** Kostot e procedurave te inspektimit, kostot e analizave, te shpenzimeve ditore, udhëtimeve dhe te shpenzimeve te tjera, te bëra për procedurat e paraqitura, përballohen nga vete personi, kur ato janë ne disfavor te tij.

**2.** Ankimi kundër vendimeve të marra, në përputhje me pikën 2 të nenit 20, bëhet në përputhje me ligjin për inspektimin dhe nuk e pezullon zbatimin e tyre.

**Neni 22**

**Procedura te veçanta**

**1. *(e shfuqizuar)***

**2.** Njoha e deklarimeve dhe e miratimeve të sistemeve të huaja bëhet në përputhje me nenin 15 të ligjit nr.9779, datë 16.7.2007 "Për sigurinë e përgjithshme, kërkesat thelbësoret dhe vlerësimin e konformitetit të produkteve joushqimore.

KREU VII

SANKSIONET DHE MOSMARREVESHJET

**Neni 23**

**Sanksionet**

**1.** Ne kuptim te këtij ligji, kur shkeljet nuk përbejnë vepër penale, përbejnë kundërvajtje

administrative dhe dënohen si me poshtë:

a) personi juridik gjobitet me 100000 deri ne 1 000000 leke kur:

i) hedh ne treg një produkt ndërtimi ne kundërshtim me nenet 5, 6, 7 e 8 te këtij ligji;

ii) bën një deklarate për pranimin e produktit te ndërtimit ne kundërshtim me nenin 9 te këtij ligji;

iii) jep një miratim teknik shqiptar ne kundërshtim me nenet 11, 12 dhe 13 te këtij ligji;

iv) nuk vendos markën e konformitetit ne produktin e ndërtimit, ne përputhje me piken

1 te nenit 18 te këtij ligji;

v) ne kundërshtim me piken 2 te nenit 18, vendos ne produktin e ndërtimit një marke konformiteti ose çdo marke tjetër, te ngjashme me një marke tjetër ekzistuese, qe krijon pështjellim ne treg ose mashtron konsumatorin;

vi) miraton një organ certifikimi për vërtetimin e konformitetit ne kundërshtim me nenin

19 te këtij ligji;

vii) ne kundërshtim me nenin 20 te këtij ligji, nuk vepron ne përputhje me vendimet e strukturave përkatëse;

viii) vendos pezullimin e veprimtarisë deri në shlyerjen e detyrimit nga subjekti fizik dhe juridik;

ix) vendos sekuestrimin e mjeteve dhe të makinerive, të cilat punojnë gjatë kohës që subjekti është i pezulluar.

b) personi fizik gjobitet me 50 000 deri ne 500 000 leke për te njëjtat kundërvajtje te përmendura ne shkronjën "a" te këtij neni.

**2.** Gjobat vendosen nga Inspektorati Ndërtimor e Urbanistik Kombëtar dhe janë dënim administrativ kryesor.

**3.** Shqyrtimi, marrja e vendimit përfundimtar dhe ankimi ndaj vendimit me gjobë bëhen në përputhje me ligjin për inspektimin.

**Neni 24**

**Zgjidhja e mosmarrëveshjeve**

Mosmarrëveshjet për procedurat e vlerësimit të konformitetit zgjidhen në përputhje me nenet 21, 22, 23 dhe 24 të ligjit nr. 9779, datë 16.07.2007 "Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore"

KREU VIII

DISPOZITA KALIMTARE DHE TE FUNDIT

**Neni 25**

**Nxjerrja e akteve nënligjore**

**1.** Ngarkohet Këshilli i Ministrave te nxjerre aktet nënligjore ne zbatim te neneve 4 e 7

te këtij ligji.

**2.** Ngarkohet ministri, qe mbulon fushën e ndërtimit dhe te prodhimit te produkteve te ndërtimit, te nxjerre aktet nënligjore ne zbatim te neneve 19 e 26 te këtij ligji. Këshilli i Ministrave miraton formularët përkatës, që dokumentojnë procedurat e zbatuara nga INUK-ja, sipas përcaktimeve të bëra në nënpikat "viii" dhe "ix" të shkronjës "a" të pikës 1 të nenit 23 të këtij ligji.

**Neni 26**

**Dispozite kalimtare**

Derisa te miratohen aktet nënligjore ne zbatim te këtij ligji, zbatohen ligji dhe aktet nënligjore ne fuqi.

**Neni 27**

**Hyrja ne fuqi**

Ky ligj hyn ne fuqi 15 dite pas botimit ne Fletoren Zyrtare.

Shpallur me dekretin nr.4377, date 7.10.2004 te Presidentit te Republikës se Shqipërisë**, Alfred Moisiu**